Buat 1 alinea dalam bahasa Betawi dengan tema kehidupan sehari-hari.

Bagi masarakat, kêhadiran transportasi umum sêpêrti bus, kêrèta api, kapal, ampè pesawat amat dibutuhin pêranti ngêgampangin mêrèka dalêm ngêlakuin pêrjalanan. Angkutan umum ngêjadi pilihan bagi masarakat karna tikètnyè bisè dibêli dêngan hargè kêjangkau. Tapi, êlu jugè kudu waspadè wayah naèk angkutan umum. Modus pêrampokan di kêndarèan umum mangkin bêpariasi amè pêlakunyè jugè nèkat. Kagak jarang, kawanan pênjahat bêsêkongkol dêngan sopir amè kondèktur. Sêlaèn ntu, mêrèka sêngajè ngêgunèin kacè nyang kagak kêliat dari luar. Olèh karna ntu, pêrariin kacè angkot nyang êlu naèkin. Pilihlah angkot nyang ngêmilikin kacè bêning biar kêliatan dari luar bagian dalêmnyè. Waspadèin orang nyang pèngèn ngatur-atur posisi duduk atau bêdiri êlu. Bisè jadi, ntu tibang modus biar konsèntrasi êlu kêpêcah sêhinggè mêrèka bisè ngêmanpaatin situasi ntu pêranti ngambil baranglu.